Kukapuso

La Kukapuso aŭ Kukapodo (Apus cooki), kaj ankaŭ Apuso de Cook, estas mezgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas, pariĝas kaj eĉ dormas dumfluge.

La genronomo devenas el la greka απους, apous, signife "sen piedoj". 

La Kukapusoj reproduktiĝas en kalkoŝtonaj kavernoj de Tajlando, Birmo kaj Hindoĉinio. La specio havas verdan irizecon, malprofundan vostoforkon kaj estas mallongdistanca migranto. Studo de 2011 kondukis multajn taksonomiistojn apartigi tiun ĉi specion el la komplekso forkovosta apuso.

La apuso de Cook estas simila laŭ grandeco al la ordinara apuso, kaj ili estas nigraj krom blanka pugo. Ili distingiĝas de parte leŭcisma apuso per la pli profunda vostoforko, pli longaj flugiloj, pli granda kapo kaj pli granda blanka gorĝomakulo. 

Ĉi tiuj birdoj konstruas siajn nestojn sur klifoj, demetante 2–3 ovojn. Apuso revenas al la sama loko jaron post jaro, kaj rekonstruas sian neston kiam necese. 

 Referencoj 

 Swifts de Chantler kaj Driessens, 




Eksteraj ligiloj

Kategorio:Apusedoj
Kategorio:Birdoj de Azio
Kategorio:Birdoj de Barato